google/wiki40b huggingface dataset:
Krisztina Morvai

Bakgrunn

Morvai vokste opp i Budapest og tok embetseksamen i juss ved Eötvös Loránduniversitetet i byen. I 1989 ble hun den første mottakeren av det britiske stipendet for studenter fra Sentral-Europa og fikk dette tildelt av statsminister Margaret Thatcher personlig. Hun benyttet dette til videre studier i juss ved King's College (London) hvor hun tok en britisk mastergrad i juss. I årene 1993-1994 underviste hun juss ved University of Wisconsin–Madison som Fulbrightstipendiat. Hun fokuserte hovedsakelig på strafferett, abortspørsmål, offerets rolle i kriminalretten, HIV-positives rettigheter og verdighet, krenkelse av barns rettigheter og seksuelle overgrep, prostitusjon, diskriminering og vold i hjemmet. Hun skrev boken Terror a családban (Terror i familien) om vold i hjemmet.
Morvai er menneskerettighetsekspert og professor ved Universitetet i Budapest . Hun har arbeidet for FNs komité mot diskriminering av kvinner, men ble avsatt etter at hun blant annet tok parti for palestinerne mot Israel.

Beskyldninger om antisemittisme

Morvai har vakt oppmerksomhet med sine antisemittiske uttalelser. Før EU-valget i 2009 offentliggjorde hun et brev til sine velgere hvor hun blant annet skrev: «I would be glad if the so-called proud Hungarian Jews would go back to playing with their tiny little circumcised tail rather than vilifying me.» («Jeg ville foretrekke at alle de såkalte stolte ungarske jødene ville vende tilbake til å leke med deres små, omskårne haler i stedet for å bakvaske meg.») I et åpnet brev til Israels ambassadør til Ungarn under Israel–Gaza-konflikten 2008–2009 skrev hun: «The only way to talk to people like you is by assuming the style of Hamas. I wish all of you lice-infested, dirty murderers will receive Hamas’ s kisses.» («Den eneste måten å snakke med folk som deg, er å gjøre som Hamas. Jeg ønsker at alle dere lusete, skitne mordere vil motta Hamas' kyss»)
Oslo byfogdembete

Historikk

Oslo byfogdembete er en spesialdomstol, og den eneste av sitt slag i landet. Domstolen er et nasjonalt kompetansesenter for andre domstoler på sine saksfelt.
Med sine 60 ansatte er den landets tredje største domstol i førsteinstans. Byfogden har eksistert i over 700 år, men denne domstolen har hatt sin nåværende form siden 2006, da den ble slått sammen med Oslo skifterett og byskriverembete.
Naco-Nogales gasskraftverk

Naco-Nogales gasskraftverk er et gasskraftverk i delstaten Sonora i nordlige Mexico. Det har en installert produksjonskapasitet på 312 MW, fordelt på 2+1 turbiner i ett anlegg. Anlegget ble påbegynt omkring 1998, og stod ferdig i 2001. Brenselkilden er naturgass.
2. juni

Navnedag

Runar, Rune, Runa.
2. april

Navnedag

Sigvart, Sivert
NM i mangekamp 1986

NM i mangekamp 1986 var en del av NM i friidrett 1986, og ble arrangert som et eget mesterskap på Raufoss, 
2. og 3. august.
Det ble konkurrert i tikamp for menn og sjukamp for kvinner.
Fredrik Frans I av Mecklenburg-Schwerin

Liv

Den 17. juni 1785 overtok han regjeringen som hertug i Mecklenburg. Han innledet sitt styre med å kjøpe de siste landsbyene som var forpaktet til Preussen fri og gjenforente i 1789 det hertuglige Fredriks-universitetet, som siden 1760 hadde vært skilt fra Universität Rostock, med dette. I 1790-årene øket han sitt hertugdømmes territorium gjennom den såkalte Reichsdeputationshauptschluss og kjøpet av Wismar med omland fra Sverige.
Under napoleonskrigene holdt han sin stat først nøytral, men da han etter slaget ved Jena og Auerstedt i 1806 tolererte tropper fra den 4. koalisjon (Preussen, Sachsen og Russland), okkuperte franskmennene hertugdømmet i desember samme år. Fredrik Frans begav seg deretter under den danske kongens beskyttelse til Altona. I juli 1807 oppnådde han etter et personlig møte med Napoleon å bli gjeninnsatt som hersker i hertugdømmet, mot at landet ble medlem av Rhinforbundet.
Etter Napoleons mislykkede russlandfelttog erklærte Fredrik Frans den 14. mars 1813 som første tyske fyrste at han trådte ut av Rhinforbundet og rustet opp til krig mot Frankrike. Han ble imidlertid igjen for kort tid nødt til å forlate sin residens og flykte fra franskmennene.
Under Wienerkongressen gikk Mecklenburg-Schwerins representant, Leopold von Plessen, gjentatte ganger inn for gjenopprettelsen av det tysk-romerske rike.
17. juni 1815, på sitt 30-årsjubileum som hertug, mottok han storhertugverdigheten. Han ble regnet for en av de mest konservative tyske fyrstene. I 1837 døde han, og ble etterfulgt av sin sønnesønn Paul Fredrik. Fredrik Frans ble begravet i katedralen i Bad Doberan.
World cup i kjelkehockey 2005

World cup i kjelkehockey 2005 ble arrangert i 11. – 15. april 2005 i Arvada i Colorado i USA.
Tre lag deltok: Norge, Canada og USA.
Løvolds hus

Ths. Løvold

I 117 år, fra 1886 til 2003, drev Ths. Løvold AS skips og husholdningshandel i sin forretning i første etasje. Eieren, Thomas Løvold (født 1836, død 1924), var skipskaptein og skipsreder, og drev sin forretning opprinnelig med formål med å forsyne skip med alt de måtte trenge av forsyninger. Ettervert dreiet utsalget seg mot utstyr til fritidsbåter og maling og maleutstyr, men forretningen holdt den maritime linjen også etter de flyttet i 2003 til Vesterveien med fortsatt salg av båtutstyr. De flyttet så kort tid etter til Stoa

Brann

I 1977 ble bygget sterkt skadd i brann, mens nabohuset Andresens hus brant helt ned. Bygget ble restaurert utvendig som kopi av det gamle etter fotografier, og sto ferdig i 1979. Skadene påløp seg til 60.000 kr. Påtennelse av noe white spirit som sto mellom byggene skal ha vært årsaken til brannen. Ingen ble noengang tatt for ugjerningen. Nabobygget ble ferdig gjenreist i 1981 som Kilden aktivitetssenter, som en kopi av det opprinnelige bygget.
Paralcidion

Levevis

Larvene lever i død ved.

Utbredelse

Arten er utbredt i Colombia, Venezuela og Bolivia.
8TV

8TV er en privat tv-kanal fra Barcelona i Catalonia. Kanalen eies av Grupo Godó, og sender fra studioet sitt i Avinguda Diagonal i Barcelona. Den starta sendingene sine i 2001 under navnet Citytv.
Zmijiv

Zmijiv (ukrainsk: Зміїв, russisk: Змиёв, Zmijov) er en by i Kharkiv oblast (provins) i Ukraina. Byen har omkring 15.000 innbyggere. Zmijiv er det administrative senteret for Zmijivskyj rajon. Mellom 1976 og 1990 var byen oppkalt etter Klement Gottwald, en tsjekkisk politiker, og het Gotwald (ukrainsk Готвальд).
Zmijiv ligger på høyre bredd av Donets der den renner sammen med Mzja.

Historie

Stedet ble grunnlagt i 1606. I de følgende århundrer ble den gjentatte ganger ødelagt av tatarer. I 1797 fikk Zmijiv bystatus. På 1800-tallet var det administrasjonssentrum for ujezd Zmijiv i guvernementet Kharkov, og i 1923 sete for den nyopprettede rajon Zmijiv. 
Den 22. oktober 1941 ble byen okkupert av det tyske Wehrmacht. Den 22. desember 1948 fikk den sin bystatus fornyet.
Agusan del Norte

Politisk inndeling

Agusan del Norte er delt i 1 "city" (bykommune) og 11 "municipalities" (landkommuner).
Schjong

Etymologi

Schjong er egentlig et etternavn, som ble synonymt med gårdsnavnet Kvernbergsunds-Ødegaarden (gnr. 45), eller Sundet som gården i all enkelhet ble kalt lokalt. Det skyltes at det var sundsted der til den første brua kom i 1861. Arnt Johan Olsen Schjong (fornavnet ble av og til skrevet som Arent) var lege og flyttet hit fra Borgund ved Ålesund i 1847. Det sies at han hadde pasienter på både Ringerike og Hadeland, og i Krødsherad og Modum. Det ble lange økter med sånne avstander, så doktor Schjong sov gjerne i karjolen mellom besøkene sies det. Han må ha vært en populær mann, siden hele tangen ble oppkalt etter ham.

Schjongslunden

Schjongslunden utgjør den sørligste (ytterste) delen av Schjongstangen. Området er dedikert til ulike typer idrettsanlegg og et friluftsområde. Stedet var tidligere bevokst med trær, men disse er for en stor del ryddet til fordel for idrettsanleggene, som i dag blant annet inkluderer Hønefoss idrettspark, AKA Arena og Schjongshallen med mer. Tidligere fantes det også et friluftsbad der, men dette er nå stengt.

Schjongshaugen

Schjongshaugen eller Buskhaugen (Schjong KMID 3793-1 på Riksantikvarens nettsted kulturminnesok.no) er rundhaug av sand som i henhold til Kulturhistorisk museum er en tradisjonslokalitet (et arkeologisk minne), hvis vernestatus er uavklart. Den dateres til tiden før reformasjonen i Norge. Haugen er godt markert, men noe ødelagt (spesielt på nordsiden) av turstier som skjærer over haugen. Haugen er omkring 45 m i diameter og cirka 3 m høy. Under en utgraving i 1961 ble det konstatert at haugen trolig er en naturdannelse, lagt opp av elven.
MythBusters

Mytene

Mythbusters prøvde ut troverdigheten til forskjellige myter, ofte velkjente myter som florerer på internett eller også myter som har blitt sendt til dem av folk som ønsker å se hvorvidt en myte er gjennomførbar. Mythbusters brukte ofte både tid og penger på hver enkelt myte for å kunne gjenskape den så nøyaktig som mulig. Etter at en myte var blitt utprøvd, ble den rangert i én av tre kategorier: Bekreftet, trolig eller knust/avslørt (Confirmed, Plausible og Busted). Først utførte de mytene slik den er beskrevet. Hvis myten ble knust, prøvde de å gjenskape resultatet slik det er beskrevet i myten.

Andre medvirkende personer

Selv om programmet i hovedsak ble ledet av Jamie Hyneman og Adam Savage, var andre sentrale personer med, blant dem Tory Belleci, Kari Byron og Grant Imahara, som i tillegg til å være hjelpere, også har utført en del eksperimenter på egen hånd. 2014-sesongen var den siste hvor Byron, Imahara og Belleci deltok, slik at Hyneman og Savage gjenopptok enerollene som programledere.
Kongsgård kolonihager

Kongsgård kolonihager er et kolonihageanlegg i Kristiansand som ble etablert i 1910. Det er 112 parseller i anlegget, som befinner seg på kommunal grunn. På parsellene er det hytter av ulik størrelse, og i tillegg har anlegget et felleslokale kalt «Hagestua», som foruten å brukes til styremøter og ulike fellesarrangementer, kan leies av private.
Jamaal Torrance

Karriere

I 2007 kom han på 6.-plass ved USA-mesterskapet utendørs, og kvalifiserte seg med det til USAs landslag. Ved de panamerikanske lekene i juli vant han sølv på 4 x 400 meter stafett, sammen med Greg Nixon, Laron Bennett og David Neville. Bahamas vant denne øvelsen. Individuelt deltok han også på 400 meter, og endte på 7.-plass. Samme år vant han gull på både 200 og 400 meter ved Central Intercollegiate Athletic Association Indoor Championships. 
Ved VM i friidrett innendørs 2008 vant han sin første VM-medalje, da han deltok på det amerikanske laget som vant gull på 4 x 400 meter stafett. De slo Jamaica med 0,9 sekunder, og de andre gullvinnerne var James Davis, Greg Nixon og Kelly Willie. 
I 2010 vant han to medaljer ved innendørs-VM i Doha. Han vant bronse på 400 meter, med tiden 46,43, og i tillegg vant USA gull på 4 x 400 meter stafett. Denne gangen løp han sammen med Greg Nixon, Tavaris Tate og Bershawn Jackson.
Gjervalelva

Gjervalelva er et vassdrag i Rødøy kommune.
Vassdraget renner vestover fra fjellene sørvest for Melfjordbotn og ut i fjordarmen Gjervalen helt sør i Rødøy kommune. Deler av nedslagsfeltet strekker seg sørover inn i Rana kommune, hvor det grenser mot Helgåvassdraget.
Vassdraget ble i 1993 vernet mot kraftutbygging gjennom Verneplan IV for vassdrag.
Haute couture

Haute couture (fransk for «høy[ere] søm») er en betegnelse på klær som er individuelt sydd for kunder i ledende motehus. Betegnelsen oppstod i Paris i Frankrike, og i Paris må haute couture-hus være organisert i organisasjonen Chambre Syndicale de la Couture Parisienne, i tillegg til å selge originale modeller som er tegnet og utført av firmaansatte i firmaets egne lokaler. Kolleksjonene må også vises to ganger om året i mannekengoppvisninger.
Betegnelsen haute couture vitner om kunstskikkethet og eksklusivitet, og anvendes om en rekke motehus i Europa. Haute couturen ble grunnlagt av Charles Frederick Worth i Paris og ble etablert på andre halvdel av 1800-tallet. På begynnelsen av 1900-tallet dominerte couturen av Paul Poiret, i første verdenskrig og deretter fremfor alle av Coco Chanel. På 1930-tallet ble mange couture-hus grunnlagt. Ledende var Christian Diors med hans særpregede stilelement. På 1960-tallet fulgte couture oftere kravene fra den yngre befolkningen og ble mer og mer påvirket av prêt-à-porter.
Gymnastikk under Samveldelekene 2018

Gymnastikk under Samveldelekene 2018 i Gold Coast i Australia blir arrangert fra 5. til 13. april 2018 i Coomera Indoor Sports Centre. 
Det blir konkurrert i apparatturn fra 5. til 9. april, og i rytmisk gymnastikk fra 11. til 13. april. I apparatturn konkurreres det i åtte øvelser for menn og seks for kvinner. I rytmisk gymnastikk konkurreres det i seks øvelser.
Duboulaia

Levevis

Disse billene lever på planter.

Utbredelse

Slekten er utbredt i Australia.
Rudolf Ropek

Karriere

Ropek var gjennom flere sesonger en del av den internasjonale orienteringseliten. Han ble nummer syv i Verdenscupen sammenlagt både i 1994 og i 1996. Sammen med Michal Horacek, Michal Jedlicka og Radek Novotny tok han bronse som ankermann på det tsjekkiske laget under VM i finske Tammerfors i 2001. To år senere tok han VM-sølv på sprintdistansen i sveitsiske Rapperswil. Han ble kun slått av britiske Jamie Stevenson og kunne henvise Thierry Gueorgiou til tredjeplass.
FA-cupen 2007/08

FA-cupen 2007/08 var den 127. sesongen av den engelske FA-cupen. Portsmouth slo Cardiff City i finalen på Wembley, den 17. mai.
Nwankwo Kanu ble matcvinner for Portsmouth i finalen.
Breviclypeus rufipennis

Utseende

Nokså små (9-12 millimeter), avlange, langbeinte, svarte gullbasse, dekkvingene for det meste brunrøde. Det er nokså stor forskjell mellom kjønnene, hunnene er betydelig bredere enn hannene. For øvrig er dekkvingene brunrøde med en svart midtflekk i den bakre delen eller et par svarte flekker. Pronotums sider kan være lyse.

Levevis

Disse artene er livlige biller som flyr i solskinn. De besøker blomster for å ete pollen.

Utbredelse

Arten er bare kjent fra Sør-Afrika.
UTC−07.00

UTC−07.00 er et belte av tidssoner som ligger syv timer etter standardtiden UTC. I 2008 omfattet UTC−07.00 følgende områder:
Malm (bydel)

Malm beskriver i forbindelse med stedsnavn et område utenfor bykjernen i flere byer i Sverige og Finland, blant annet i Stockholm og Helsingfors.
Navnet betyr sand/grus og har sin opprinnelse i det svenske verbet mala (på norsk male i betydningen sønderknuse) og er således en betegnelse for noen av de moreneavleiringene, ofte åser, som oppsto ved innlandsisens avsmeltning i Skandinavia. Herav kommer også eksempelvis stedsnavnene Malmslätt (sandslette) og Malmö (sandøy).

Stockholms malm-kvarterer

De opprinnelig ubebodde sandområdene nord og syd for Stockholms Stadsholmen (nåværende Gamla stan) var karakterisert ved skogkledte åser og ble kalt Norrmalm og Södermalm, og malm fikk derved bibetydningen forstad. Ordet kom senere til å inngå i de yngre benevnelsene Östermalm og Västermalm.
I eldre tider var det alminnelig å ha landhus, badstuer og kolonihaver på «malmene» nord og syd for Stockholm. Den herregårder som vokste frem på 1600- og 1700-tallet på Stockholms «malmer», kom etterhvert til å bli kalt malmgårder.
På 1800-tallet, da innflytningen til Stockholm var kraftig, ble «malmene» bebygget og malm-kvarterene tok form.
Langebrua

Langebrua er en 73 meter lang bjelkebru over Vosso i Voss kommune i Hordaland. Den ble åpnet i 1926 og er en del av riksvei 13. Under en flom i oktober 2014 ble brua stengt på grunn av en container som var på vei ned elva, som man fryktet at skulle ta med seg brua. Containeren tok ikke med seg brua, den forsvant videre nedover i Vosso. Tidligere samme dag ble Tintrabrua tatt av vannmassene.
J.P. Chenet

J. P. Chenet er en vinprodusent fra Landiras i Frankrike. Firmaet produserer cabernet, merlot, chardonnay, cabernet syrah, merlot-cabernet og forskjellige musserende viner. De er også kjent for sine spesielt kurvede flasker, som ble designet i 1991. De enklere vinene fåes i halvformatflasker og i 0,25 liter på utførsel eller som kuvertvin på ferjene.
J. P. Chenet produseres av Grand Chais de France.
1. divisjon bandy for herrer 1994/95

1. divisjon bandy for herrer 1994/95 var det nest øverste nivået i norsk bandy sesongen 1994/95. Vinnerlaget Frem-31 rykket opp til eliteserien, mens lag nummer to, Ready, spilte kvalifisering om opprykk. Snarøen rykket direkte ned, mens Konnerud rykket ned etter kvalifiseringsspill.

Kvalifisering om nedrykk til 2. divisjon

Hamar slo Konnerud 2-1 i kamper (resultat tredje og avgjørende kamp: 9-8). Konnerud rykket dermed ned og trakk laget før neste sesong.
Howie Schneider

Priser

Schneider var en to-ganger vinner av Beste Editorial Cartoon fra New England Press Association.
Eduard von Simson

Bakgrunn

Simson ble født i en jødisk familie, og konverterte i 1823 til protestantismen og lot seg døpe. Fra 1826 til 1829 studerte han jus ved Albertina-universitetet i Königsberg, hvor han var medlem av Corps Littuania. Han tok til slutt den juridiske doktorgrad. Etter lengre studiereiser i Europa (Berlin, Bonn, Paris) avtjente han militærtjenesten.

Akademisk karriere

Han ble i 1831 privatdosent og 1833 professor i romerrett ved Albertina. Fra 1846 fulgte en karrière som dommer i Königsberg og Frankfurt an der Oder, og fra 1869 var han president for appellasjonsretten i Frankfurt, og fra 1879 til 1891 første president for den tyske riksretten i Leipzig.

Politisk karriere

Fra 18. mai 1848 til 20. mai 1849 tilhørte Simson Frankfurtparlamentet, som representant for Königsberg. Han satt i en rekke komitéer og var fra desember 1848 til mai 1849 president for parlamentet. Han var formann for keiserdeputasjonen, som tilbød den tyske keiserkronen til den prøyssiske kongen Fredrik Vilhelm IV.
Mellom 1849 og 1867 var han med enkelte avbrudd medlem av det prøyssiske parlamentet. Fra 1867 til 1877 var han så medlem av Riksdagen i Det nordtyske forbund og deretter den tyske Riksdagen. I 1867 ble han valgt til den første presidenten for Det nordtyske forbunds riksdag, og i 1871 til den første presidenten for den tyske Riksdagen.
I 1870 var han formann for keiserdeputasjonen til Vilhelm I i Versailles. Vilhelm aksepterte å bli tysk keiser, og dermed ble Tyskland samlet til en nasjonalstat.
Med tildelingen av Den sorte ørns orden ble Simson i Charlottenburg opphøyet i den arvelige prøyssiske adelstanden 18. mars 1888 av den liberale Fredrik III, med våpenbrev av 28. mai samme år. Han var æresborger av Leipzig, hvor en gate, en bro og en plass ble oppkalt etter ham. Fra 1885-1899 var han president for Goethe-selskapet. Hans yngre bror Georg Bernhard Simson var også jurist og medlem av Frankfurtparlamentet. Eduard von Simsons sønn Bernhard von Simson var historiker. Eduard von Simson ble gravlagt på gravlundene ved Halleporten i Berlin.
Fosen videregående skole

Historie

Den eldste delen av skolen er Hovde husmorskole, etablert på Brekstad i 1923. Skolen tilbød husstellundervisning. Den fikk navnet Hovde videregående skole i 1976. Fosen yrkesskole ble etablert på Brekstad i 1960 som en interkommunalt eid skole. Skolen fikk navnet Brekstad videregående skole i 1976. Hovde og Brekstad hadde felles administrasjon fra 1977, og ble slått sammen til Ørland videregående skole i 1981.
Fosen Gymnas ble etablert i Botngård i 1967, og fikk navnet Fosen videregående skole i 1977. Skolen tilbød allmennfaglig studieretning. Ørland videregående og Fosen videregående skoler ble sammenslått høsten 2000. Før dette var alle kurs i allmennfag gitt på Fosen videregående, mens alle yrkesfag Ørland videregående. Med sammenslåingen startet også byggingen av nytt skolebygg i Botngård. I byggeperioden hadde skolen tilhold i ØVS' lokaler på Brekstad.
Skolens nybygg sto ferdig i 2007. Skolebiblioteket er kombinasjonsbibliotek med Bjugn folkebibliotek. Skolebygget rommer også en kultursal for offentlige forestillinger og andre kulturhusformål.

Utdanningsløp

Skolen tilbyr 9 studieretninger.
Goalkeeper CIWS

Goalkeeper CIWS («Close-in Weapons System») er et automatisk nærforsvarssystem for skip utviklet i Nederland.
Goalkeeper består av en 7-løpet 30 mm GAU-8/A Gatlingkanon med en skuddhastighet på opptil 4 200 skudd i minuttet, datasystem for våpenkontroll, og radar. Systemet er først og fremst beregnet å brukes mot sjømålsmissiler på en avstand på mellom 350 m og 1 500 m, men har en rekkevidde på opptil 3 000 m.
Systemet ble bestilt av den britiske marinen i 1984 for delvis supplere og delvis erstatte Phalanx CIWS på skipene deres.
Homophileurus waldenfelsi

Utseende

En god beskreivelse av arten blir gitt her  En stor (44-50 millimeter), nokså bred, blankt mørkt rødlig hornbille. Hos denne slekten er pronotum mye bredere enn langt, med en bred og dyp midtfure, hvelvet og blankt. Denne arten skiller seg fra nære slektninger på fargen, en bred kroppsform, to ganske lange, krumme horn i pannen og spiss "snute" hos begge kjønn. Pronotum har en bred, kraftig punktert midtfure, foran med to knøler som er mest utviklet hos hannen. Dekkvingene har fine punktstriper.

Levevis

Larvene utvikler seg trolig i reirene til termitter, dette gjelder trolig for hele slekten Homophileurus . De lever av termittene og det er sannsynlig at de kan gjøre betydelig skade på koloniene. De voksne billene kan også finnes inne i termitt-tuene, de flyr også om natten og kommer gjerne til lys.

Utbredelse

Arten er kjent fra Colombia, Ecuador, Peru og Brasil.
Gavotte

Gavotte er en historisk selskapsdans som var en ofte benyttet bestanddel i den barokke suiten. Gavotten er fortsatt i vanlig bruk innen bretonsk folkemusikk.
En gavotte går ofte i et hurtig tempo i en alla breve-rytme. Johann Gottfried Walther skrev i sitt Musicalisches Lexikon (Leipzig, 1732) at gavotten «ofte er hurtig, men nå og da langsom».Johann Joachim Quantz skrev i Versuch einer Anweisung die Flöte traversiere zu spielen (Berlin, 1752) at en gavotte er lik en rigaudon, men spilles i et mer moderat tempo. Rytmisk er gavotten enkel, og uten synkopering eller aksentueringer, og har gjerne en halv takts opptakt. Som regel er gavotten i to deler som gjentas. Hver av delene inneholder minst to fraser. 
Den bretonske varianten er i likhet med den barokke gavotten totaktig, men rytmen spilles vanligvis i en synkopert 4/4-takt.
Elif Shafak

Forfatterskap

Shafak har fram til 2012 gitt ut tolv bøker, hvorav åtte er romaner.  Hun er en politisk forfatter og er oversatt til mer enn 30 språk, blant annet norsk. Bøkene hennes handler om kvinner, minoriteter, innvandrere, subkulturer og ungdom. Hennes arbeid bygger på ulike kulturer og litterære tradisjoner, samt historie, filosofi, sufisme og kulturpolitikk. 
Hennes roman Bastarden fra Istanbul var den bestselgende boken i Tyrkia i 2006. Romanen, som forteller historien om en armensk og en tyrkisk familie gjennom øynene til kvinner, resulterte i et søksmål mot Shafak for å «fornærme det tyrkiske», men anklagene ble senere avvist. For hennes forfatterskap har hun mottatt Melvana-prisen, The Turkish Novel Award og blitt tildelt ærestittelen Chevalier of the Order of Arts and Letters.
Med unntak av noen av de første bøkene, som er skrevet på tyrkisk, skriver hun på engelsk.
Chalcoplia

Utseende

Middelsstore, avlange, mørke praktbiller med bronseaktig metallglans. Pronotum og dekkvingene har litt uregelmessige, opphøyde lengderibber.

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i det sørlige Afrika.